Buna ziua,

Voi reda mai jos o sugestie cu privire la propunerea legislativa privind eliberarea cartii de identitate in vedere inmatricularii vehiculelor.

Sugestia este reprezentata de situatia in care ma aflu la momentul actual.

Mai exact, de 8 luni de zile sunt nevoit sa ma prezint lunar cu Autorizatia de circulatie provizorie la SPCRPCIV, deoarece in urma achizitionarii unei autoutilitare, proprietarul refuza predarea Cartii de Identitate a masinii.

Mentionez ca autoutilitara este folosita in scopuri comerciale in Bucuresti. Asadar, intrucat nu e posibila inmatricularea fara ca SPCRPCIV sa dispuna efectuarea cercetarilor cu privire la motivul nepredarii Cartii de Identitate, lunar am obligatia de a ma deplasa in localitatea unde am domiciliul, in speta in Braila, cu Autorizatia de circulatie provizorie in ORIGINAL pentru eliberarea unei noi Autorizatii lunare.

Astfel, propunerea mea este ca odata eliberata Autorizatia de Circulatie Provizorie, acesta fie sa poata fi prelungita la oricare SPCRPCIV de pe teritoriul Romaniei, fie sa dispara obligativitatea prezentarii Autorizatiei in original sau odata eliberata o noua Autorizatie, acesta sa aiba un termen de valabilitate mai mult de 1 luna de zile.

Motivul, valabilitatea si toate informatii prezente pe Autorizatie pot fi verificate cu usurinta in sistem, asadar prezentarea documentului in original nu ar mai fi necesara.

Multumesc.

Toate cele bune,

Cosmin Stefanescu